
μων με Ειδικές Ανάγκες, Απεξαρτημένων, Αποφυ¬ 
λακισμένων, Νεαρών Παραβατικών Ατόμων. 1 

ΑΠΟΦΑΣΕΙ Σ 

Αριθ. 30278 (1) 

Π ρόγραμμα Επιδότησης Νέων Θέσεων Εργασίας Ατόμων 
με Ειδικές Ανάγκες, Απεξαρτημένων, Αποφυλακισμέ¬ 
νων, Νεαρών Παραβατικών Ατόμων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψιν: 

1. Το Ν. 1262/1982, άρθρο 29, γιατηνπαροχή κινήτρων 
ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων», όπως 
τροποποιήθηκε με τα άρθρα 6 και7 του Ν. 1836/1989 
«Προώθηση της απασχόλησης και της επαγγελματικής 
κατάρτισης και άλλες διατάξεις και το άρθρο 6 του Ν. 
2434/1996. 

2. Τις διατάξεις της παρ. 2α του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των Κρατικών δαπανών» (Α 38). 

3. Την υπ’ αριθ. 660/14.3.2000 απόφαση του Δ.Σ. του 
ΟΑΕΔ (αριθ. συνεδρίασης 13/14.3.2000), που μας υποβή- 
θηκε με το υπ’ αριθ. Β 107520/16.3.2000 έγγραφό του. 

4. Το γεγονός ότι το ποσοστό ανεργίας των γυναικών εί¬ 
ναι αυξημένο σε σχέση με το ποσοστό ανεργίας των αν- 
δρών, αποφασίζουμε: 

Την κατάρτιση των παρακάτω προγραμμάτων: 


Α. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΘΕΣΕΩΝ ΕΡ¬ 
ΓΑΣΙΑΣ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ, ΑΠΕΞΑΡΤΗ- 

ΜΕΝΩΝ ΑΠΟΦΥΛΑΚΙΣΜΕΝΩΝ / ΝΕΑΡΩΝ ΠΑΡΑΒΑΤΙ- 
ΚΩΝ ΑΤΟΜΩΝ. 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε Πρόγραμμα Επιχορήγησης Ιδιωτικών 
Επιχειρήσεων, Επιχειρήσεων Τοπικής Αυτοδιοίκησης, 
Ιδιωτικών Επιχειρήσεων που προσλαμβάνουν Άτομα με 
Ειδικές Ανάγκες με ή χωρίς την διαδικασία της υποχρεω¬ 
τικής πρόσληψης, Συνεταιρισμών, Επαγγελματικών Σω¬ 
ματείων και Ενώσεων αυτών, Σωματείων, Αστικών Εται¬ 
ρειών μη κερδοσκοπικού χαρακτήρα ή Κοινοπραξιών και 
γενικά Εργοδοτών για τη δημιουργία (2.000) Νέων Θέσε¬ 
ων Εργασίας, για την απασχόληση ατόμων ευπαθών κοι¬ 
νωνικά ομάδων, ως εξής: 

- Υποπρόγραμμα Α.1. Ατόμα με Ειδικές Ανάγκες, ηλι¬ 
κίας 18-65 ετών. 

- Υποπρόγραμμα Α.2. Απεξαρτημένα Άτομα, ηλικίας 18- 
65 ετών. 

- Υποπρόγραμμα Α.3. Αποφυλακισμένα Άτομα, ηλικίας 
18-65 ετών / Νεαρά Παραβατικά Άτομα, ηλικίας 16-24 
ετών. 

2. ΦΟΡΕΙΣ-ΕΠΙΧΕΙΡΗΣΕΙΣ 
ΠΟΥ ΔΕΝ ΕΝΤΑΣΣΟΝΤΑΙ ΣΤΟ ΠΡΟΓΡΑΜΜΑ 

2.1. Δεν εντάσσονται στο πρόγραμμα: 

• Κρατικοί φορείς, ανεξάρτητα από το καθεστώς Δημο¬ 
σίου ή Ιδιωτικού ή Μικτού Δικαίου που τους διέπει, όπως 
αναφέρονται στο άρθρο 51 του Ν. 1892/90, όπως τροπο¬ 
ποιήθηκε με την παρ. 6, άρθρο 4 του Ν. 1943/91. 

• Όλες γενικά οι Τράπεζες, οι ΔΕΚΟ (ΔΕΗ, ΕΥΔΑΠ, 
ΟΣΕ, ΕΛΤΑ, ΕΟΤ, ΕΟΜΜΕΧ, ΟΑΣΑ, ΟΤΕ κλπ), και οι θυγα¬ 
τρικές τους εταιρείες, η Ολυμπιακή Αεροπορία και οι θυ¬ 
γατρικές της εταιρείες. 

• Η ΕΠΑΕ, οι ΠΑΕ, τα αθλητικά σωματεία, η ΕΣΑΚ, οι 
πολιτικές οργανώσεις και κόμματα. 

• Οι επιχειρήσεις που έχουν σχέση με τα τυχερά ψυχα¬ 
γωγικά, ηλεκτρονικά παιχνίδια (εκτός από τις επιχειρή¬ 
σεις ΠΡΟΠΟ και ΛΟΤΤΟ που επιχορηγούνται). 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες. 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

2.2 Από τους φορείς της παρ. 2.1. εξαιρούνται οι εται¬ 
ρείες στις οποίες συμμετέχουν οι φορείς αυτοί και οι 
οποίες έχουν νομική μορφή Α.Ε., ΑΕΒΕ και ΕΠΕ και λει¬ 
τουργούν με τους κανόνες του ελεύθερου ανταγωνισμού 
και δεν έχουν μονοπωλιακό προνόμιο. 

3. ΔΙΑΡΘΡΩΣΗ ΠΡΟΓΡΑΜΜΑΤΟΣ 

Α)ΠΛΗΡΟΥΣΑΠΑΣΧΟΛΗΣΗΣ 

Για την δημιουργία χιλίων πεντακοσίων (1.500) Νέων 
θέσεων Εργασίας πλήρους απασχόλησης, οι οποίες κα- 
τανέμονται ως εξής: 

- Άτομα με Ειδικές Ανάγκες: χίλιες διακόσιες (1.200) 

- Απεξαρτημένα Άτομα: διακόσιες (200) 

- Αποφυλακισμένα και Νεαρά Παραβατικά Άτομα: εκα¬ 
τό (100). 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

Β) ΜΕΡΙΚΗΣ ΑΠΑΣΧΟΛΗΣΗΣ 

Για την δημιουργία εκατόν πενήντα (150) Νέων θέσεων 
Εργασίας μερικής απασχόλησης, οι οποίες κατανέμονται 
ως εξής: 

- Άτομα με Ειδικές Ανάγκες: εκατό (100) 

- Απεξαρτημένα Άτομα: τριάντα (30) 

- Νεαρά Παραβατικά Άτομα: είκοσι (20). 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

Γ) ΣΥΜΒΑΣΗΣ ΟΡΙΣΜΕΝΟΥΧΡΟΝΟΥ 

Γ ια την δημιουργία τρακοσίων πενήντα (350) Νέων Θέ¬ 
σεων Εργασίας για την απασχόληση ατόμων από επιχει¬ 
ρήσεις Τοπικής Αυτοδιοίκησης, σύμφωνα με το άρθρο 6, 
παρ. 4κατου Ν.2738/99 από Ξενοδοχειακές-Τουριστικές 
και άλλες Εποχιακές επιχειρήσεις, εφ’όσον αυτές τους 
παρέχουν απασχόληση τουλάχιστον πέντε (5) μηνών. 

Οι θέσεις εργασίας με σύμβαση ορισμένου χρόνου κα- 
τανέμονται ως εξής: 

- Άτομα με Ειδικές Ανάγκες: διακόσιες (200) 

-ΑπεξαρτημέναΆτομα: ογδόντα (80) 

- Αποφυλακισμένα / Νεαρά Παραβατικά Άτομα: εβδο¬ 
μήντα (70). 

Ο χρόνος έναρξης της επιχορήγησης θα είναι η ημερο¬ 
μηνία έναρξης της ορισμένου χρόνου σύμβασης και ο 
χρόνος λήξης η ημερομηνία λήξης της Σύμβασης Ορι¬ 
σμένου Χρόνου. 

4. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε προσλαμβανόμε¬ 
νο άτομο ορίζεται για όλα τα υποπρογράμματα ως εξής: 

• ΠΛΗΡΟΥΣ ΑΠΑΣΧΟΛΗΣΗΣ και ΣΥΜΒΑΣΗΣ ΟΡΙΣΜΕ¬ 
ΝΟΥ ΧΡΟΝΟΥ 

- επτά χιλιάδες πεντακόσιες (7.500) δρχ. την ημέρα για 
το πρώτο δωδεκάμηνο 

- οκτώ χιλιάδες (8.000) δρχ. την ημέρα για το δεύτερο 
δωδεκάμηνο 

- οκτώ χιλιάδες πεντακόσιες (8.500) δρχ. την ημέρα για 
το τρίτο δωδεκάμηνο. 

• ΜΕΡΙΚΗΣ ΑΠΑΣΧΟΛΗΣΗΣ 

-πέντε χιλιάδες πεντακόσιες (5.500) δρχ. την ημέρα και 
για τους 36 μήνες. 


Η επιχορήγηση θα υπολογίζεται για κάθε εργάσιμη ημέ¬ 
ρα και μέχρι 26 ημέρες για κάθε μήνα, κατ’ ανώτατο όριο, 
χωρίς καμμία άλλη παροχή από τον ΟΑΕΔ (ασφάλιση 
κλπ). 

5. ΠΕΡΙΟΔΟΣ ΠΡΟΣΑΡΜΟΓΗΣ 

Το πρώτο τρίμηνο από την πρόσληψη του ατόμου, θεω¬ 
ρείται ΠΕΡΙΟΔΟΣ ΠΡΟΣΑΡΜΟΓΗΣ. 

Στο διάστημα αυτό η επιχείρηση - εργοδότης που υπάγε¬ 
ται στο πρόγραμμα, υποχρεούται να ορίσει άτομο της επι¬ 
χείρησης, το οποίο θα έχει την ευθύνη να εκπαιδεύσει τον 
εργαζόμενο στο αντικείμενο απασχόλησής του και να τον 
βοηθήσει να ενταχθεί ομαλά στην παραγωγική διαδικασία. 

Σημειώνεται ότι εάν το άτομο παρουσιάζει ιδιαίτερες 
δυσκολίες προσαρμογής, είναι δυνατόν η Περίοδος Προ¬ 
σαρμογής να επιμηκυνθεί και μέχρι πέντε (5) μήνες, κατά 
την κρίση του αρμόδιου υπαλλήλου της Υπηρεσίας του 
ΟΑΕΔ. 

Η μέθοδος υλοποίησης των ενεργειών προσαρμογής 
του ατόμου προσδιορίζεται σε σχετικό διάγραμμα που θα 
δίνεται στην επιχείρηση από την υπηρεσία του ΟΑΕΔ που 
θα εκδίδει την εγκριτική απόφαση υπαγωγής στο πρό¬ 
γραμμα (Γρ. Εργασίας Ε.Κ.Ο, ΚΠΑ, Γρ. Εργασίας, Υ.Ν, 
Τ.Υκλπ). 

Για τις παραπάνω ενέργειες προσαρμογής του ατόμου, 
η επιχείρηση θα επιχορηγείται με το ποσό των τριακοσίων 
χιλιάδων (300.000) δρχ., ανεξάρτητα της χρονικής διάρ¬ 
κειας της Περιόδου Προσαρμογής (3 έως 5 μήνες), το 
οποίο θα καταβάλλεται μετά την υλοποίηση των ενεργει¬ 
ών αυτών και μέσα στο πρώτο δωδεκάμηνο απασχόλησης 
του ατόμου, ύστερα από εισηγητική έκθεση του αρμοδίου 
υπαλλήλου του ΟΑΕΔ (Υ.Ν., Γρ. Εργασίας Ε.Κ.Ο., ΚΠΑ, 
Γρ. Εργασίας, Τ.Υ.), ότι ο εργαζόμενος βοηθήθηκε ουσια¬ 
στικά και είχε θετική προσαρμογή στον εργασιακό χώρο. 

Κατά την Περίοδο Προσαρμογής καταβάλλεται στην 
επιχείρηση και η κανονική ημερήσια επιχορήγηση. 

Εάν στο πρόγραμμα υπαχθεί επιχείρηση για πρόσληψη 
ατόμου που το απασχόλησε στο παρελθόν, δεν δικαιού¬ 
ται της ειδικής επιχορήγησης για την Περίοδο Προσαρ¬ 
μογής. 

6. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων στο πρόγραμμα είναι: 

α) Τα άτομα που θα προσληφθούν να έχουν την Ελληνι¬ 
κή Υπηκοότητα ή την Υπηκοότητα κράτους - μέλους της 
Ε.Ε. ή να είναι Έλληνες Ομογενείς που απασχολούνται 
νόμιμα στην Ελλάδα ή να εμπίπτουν στο άρθρο 11 του 
ΚΑΝ/ΕΟΚ/1612/68. 

β) Να μην έχουν απολύσει Άτομο με Ειδικές Ανάγκες κα¬ 
τά την διάρκεια των τριών (3) μηνών που προηγούνται της 
ημερομηνίας υποβολής της σχετικής αίτησης στην αρμό¬ 
δια υπηρεσία του ΟΑΕΔ. Η απόλυση άλλου εργαζομένου 
πλην ΑΜΕΑ, δεν δεσμεύει την υπαγωγή της επιχείρησης 
στο πρόγραμμα. 

Παρέχεται η ευχέρεια να υπαχθούν στο πρόγραμμα και 
επιχειρήσεις που κατά την κρίσιμη περίοδο των τριών (3) 
μηνών απέλυσαν μεν ΑΜΕΑ αλλά το αντικατέστησαν με 
άλλο ΑΜΕΑ, καθώς και επιχειρήσεις που δεν αντικατέ¬ 
στησαν τα Άτομα με Ειδικές Ανάγκες τα οποία σταμάτη¬ 
σαν να εργάζονται, κατά την κρίσιμη περίοδο, επειδή 
στρατεύθηκαν ή συνταξιοδοτήθηκαν ή αποχώρησαν οι- 
κειοθελώς. 

Στις περιπτώσεις αυτές η επιχείρηση πρέπει κατά την 
ημέρα υποβολής των δικαιολογητικών να καταθέσει και 
τα ανάλογα δικαιολογητικά στράτευσης, συνταξιοδότη- 
σης ή παραίτησής τους. 

γ) Σε περίπτωση απόλυσης ατόμου πριν από τη λήξη 
του προγράμματος (σαράντα οκτώ (48) μήνες), η επιχεί¬ 
ρηση είναι υποχρεωμένη να το αντικαταστήσει με άλλο 
ΑΜΕΑ, το αργότερο μέσα σε εξήντα (60) εργάσιμες ημέ¬ 
ρες από την απόλυση. Στην περίπτωση αυτή η επιχορή¬ 
γηση θα συνεχιστεί από την ημερομηνία της αντικατά¬ 
στασης του απολυθέντος και μέχρι τη λήξη του προγράμ¬ 
ματος. 

Στην αντίθετη περίπτωση η επιχείρηση είναι υποχρεω¬ 
μένη να επιστρέφει το μισό της επιχορήγησης που της κα¬ 
ταβλήθηκε, μέχρι την ημέρα της απόλυσηςτου ατόμου. 

Εξαιρούνται της υποχρέωσης αυτής: 

• η επιχείρηση που δεν εξευρίσκει άλλο Άτομο με Ειδι¬ 
κές Ανάγκες της αυτής ή παραπλήσιας ειδικότητας, βε- 
βαιουμένου τούτου από την αρμόδια Υπηρεσία του ΟΑ- 
ΕΔ. Η βεβαίωση αυτή θα παραμένει στον φάκελλο της επι¬ 
χείρησης που τηρεί η κατά τόπο αρμόδια Υπηρεσία του 
ΟΑΕΔ. 

• η επιχείρηση της οποίας ο εργαζόμενος κατά το διά¬ 
στημα του προγράμματος, απεχώρησε οικειοθελώς ή 
στρατεύθηκεή συνταξιοδοτήθηκε. Στην περίπτωση αυτή 
η επιχείρηση θα επιχορηγηθεί κανονικά μέχρι την προη- 
γούμενή της η οικειοθελούς αποχώρησης ή στράτευσης 
ή συνταξιοδότησης του Ατόμου με Ειδικές ανάγκες, μη 
υποχρεούμενη στην αντικατάσταση του με άλλο Άτομο 
με Ειδικές Ανάγκες. 

δ) Εξαιρούνται του δεσμευτικού τριμήνου για απόλυση 
άλλου ΑΜΕΑ, οι επιχειρήσεις που προσλαμβάνουν άτομα 
με ΣΥΜΒΑΣΗ ΟΡΙΣΜΕΝΟΥΧΡΟΝΟΥ, εφ’ όσονη απόλυση 
του ατόμου αυτού είναι στα πλαίσια της ολοκλήρωσης 
προηγούμενου προγράμματος. 

ε) Να απασχολήσουν τα άτομα που θαπροσλάβουν, σε 
αντικείμενο ίδιο ή παραπλήσιο της ειδικότητάς τους. 

στ) Οι παράγραφοι β, γ, και δ ισχύουν μόνο για την πε¬ 
ρίπτωση πρόσληψης ΑΜΕΑ και όχι για τις άλλες ομάδες. 

7. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 

Οι εγκριτικές αποφάσεις θα εκδίδονται: 

7.1. Για το Νόμο Αττικής (πλην Τ.Υ. ΟΑΕΔ Μεγάρων, 
Ελευσίνας και Λαυρίου): 

α) από το Γ ραφείο Εργασίας Ειδικών Κοινωνικών Ομά¬ 
δων Αθηνών εφ’ όσον πρόκειται για Άτομα με Ειδικές Ανά¬ 
γκες. 

β) από τις κοινές δομές του ΟΑΕΔ, δηλαδή, τα κατά τό¬ 
πους Κέντρα Προώθησης της Απασχόλησης (ΚΠΑ) ή Γρ. 
Εργασίας ή Τ.Υ. εφ’ όσον πρόκειται για Αποφυλακισμένα, 
Νεαρά Παραβατικά και Απεξαρτημένα Άτομα, εκτός εκεί¬ 
νων που εμπίπτουν γεωγραφικά στην αρμοδιότητα του 
Γ ραφείου Εργασίας Ειδικών Κοινωνικών Ομάδων Αθηνών 
και τα οποία θα εξυπηρετούνται από αυτό. 

7.2. Γ ια το Νομό Θεσσαλονίκης από το Γ ραφείο Εργα¬ 
σίας Ειδικών Κοινωνικών Ομάδων Θεσσαλονίκης για όλες 
τις ομάδες, εκτός των Αποφυλακισμένων, Νεαρών Παρα- 
βατικών και Απεξαρτημένων Ατόμων που εμπίπτουν γεω¬ 
γραφικά στην αρμοδιότητα των Τ.Υ. Πύλης Αξιού και Νε¬ 
άπολης και τα οποία θα εξυπηρετούνται από αυτές. 

7.3. Για τους Νομούς Αχαιός, Ηρακλείου Κρήτης, Μα¬ 
γνησίας και Λάρισας από τα αντίστοιχα Γ ραφεία Εργα¬ 
σίας Ειδικών Κοινωνικών Ομάδων για όλες τις ομάδες. 


7.4. Για όλους τους υπόλοιπους Νομούς της Επικράτει¬ 
ας οι αποφάσεις θα εκδίδονται από τις κατά τόπους αρ¬ 
μόδιες Υπηρεσίες (Υ.Ν. ή ΚΠΑ ή Γ ραφεία Εργασίας ή Τ.Υ.) 
για όλες τις ομάδες. 

Το διάστημα έκδοσης της εγκριτικής απόφασης ορίζε¬ 
ται στις είκοσι (20) ημέρες το ανώτερο από την ημερομη¬ 
νία υποβολής της σχετικής αίτησης. 

β) Η πρόσληψη του ατόμου θα γίνεται μετά την έκδοση 
της εγκριτικής απόφασης και η επιχορήγηση της επιχεί¬ 
ρησης θα αρχίζει από την ημερομηνία πρόσληψης του 
ατόμου. 

γ) Κατ’ εξαίρεση είναι δυνατόν επιχείρηση η οποία προ- 
σέλαβε άτομο των παραπάνω ομάδων, τριάντα (30) εργά¬ 
σιμες ημέρες πριν από την ημερομηνία υποβολής της αί¬ 
τησης, να υπαχθεί στο πρόγραμμα και να επιχορηγηθεί 
από την ημερομηνία πρόσληψης του ατόμου. 

δ) Οι εγκριτικές αποφάσεις υπαγωγής θα κοινοποιού¬ 
νται στις αρμόδιες για την καταβολή της επιχορήγησης 
Υπηρεσίες του ΟΑΕΔ, στην Περ/κή Δ/νση, στην Διοίκηση 
- Υπηρεσία Ειδικών Κοινωνικών Ομάδων καθώς και στον 
εργοδότη. 

ε) Η προθεσμία πλήρωσης των θέσεων που εγκρίνονται 
από τον προϊστάμενο των αρμοδίων Υπηρεσιών του ΟΑ¬ 
ΕΔ, είναι δύο (2) μήνες το αργότερο από την ημερομηνία 
κοινοποίησης της σχετικής εγκριτικής απόφασης. 

Ειδικά για τις αποφάσεις που θα εκδοθούν μετά την 
1/12/2000, η προθεσμία περιορίζεται μέχρι 31.12.2000. 

8. ΜΕΤΑΤΡΟΠΗ ΠΡΟΓΡΑΜΜΑΤΟΣ ΑΠΟ ΜΕΡΙΚΗΣ 
ΑΠΑΣΧΟΛΗΣΗΣ ΣΕ ΠΛΗΡΟΥΣ ΑΠΑΣΧΟΛΗΣΗΣ 

Είναι δυνατή η μετατροπή του προγράμματος, από με¬ 
ρικής σε πλήρους απασχόλησης για το υπόλοιπο διάστη¬ 
μα και μέχρι τη λήξη του, εάν στη διάρκεια του πρώτου 
δωδεκάμηνου το άτομο έχει θετική προσαρμογή στον ερ¬ 
γασιακό χώρο. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται εγκριτική απόφα¬ 
ση εντός είκοσι (20) ημερών από την αρμόδια υπηρεσία 
του ΟΑΕΔ που εξέδωσε την αρχική απόφαση υπαγωγής. 

9. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

α) Είναι δυνατή η επιμήκυνση του χρόνου επιχορήγη¬ 
σης (36μηνου) κατά τέσσερις (4) το πολύ μήνες σε περί¬ 
πτωση χορήγησης ομαδικής άδειας, απουσίας προσωπι¬ 
κού, σοβαρής ασθένειας εργαζομένου, άδειας χωρίς 
αποδοχές κλπ, μετά από αίτηση του εργοδότη και από¬ 
φαση του προϊσταμένου της αρμόδιας Υπηρεσίας του 
ΟΑΕΔ. 

β) Ειδικά για τα άτομα με ψυχιατρικά προβλήματα και 
για τις περιπτώσεις άδειας κυοφορίας - τοκετού, ο χρό¬ 
νος επιχορήγησης (36 μήνες) του εργοδότη, μπορεί να 
επιμηκυνθεί μέχρι και έξι (6) μήνες, αφού προηγουμένως 
προσκομισθεί βεβαίωση από τον αρμόδιο γιατρό. 

γ) Επίσης σε περίπτωση αντικατάστασης ατόμου μέσα 
στην προθεσμία των εξήντα (60) ημερών ή εκπρόθεσμης 
αντικατάστασης, για την οποία όμως εκδόθηκε θετική 
απόφαση από τον Περ/κό Δ/ντή, είναι δυνατή η επιμήκυν¬ 
ση του χρόνου επιχορήγησης κατά δύο (2) το πολύ μήνες 
για κάθε άτομο που αντικαταστάθηκε μετά από αίτηση 
του εργοδότη και απόφαση του αρμόδιου προϊσταμένου 
της Υπηρεσίας του ΟΑΕΔ. 

10. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

α) Δεν επιχορηγούνται εργοδότες για εργαζόμενους, οι 
οποίοι είναι σύζυγοί τους ή συνδέονται με Α' βαθμού συγ¬ 
γένεια (εξ αίματος ή εξ αγχιστείας). 

β) Ο.Ε., Ε.Ε., Α.Ε. και ΕΠΕ για τους ομόρρυθμους εταί¬ 
ρους στις Ο.Ε. και Ε.Ε., για τα μέλη του Δ.Σ. στις Α.Ε. και 
για τους διαχειριστές που έχουν εταιρική μερίδα στις ΕΠΕ. 

γ) Οι σύζυγοι και οι συγγενείς α' βαθμού (εξ αίματος ή 
εξ αγχιστείας) των ομορρύθμων εταίρων στις Ο.Ε. και 
Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα στις ΕΠΕ. 

δ) Δεν είναι δυνατόν να επιχορηγηθούν επιχειρήσεις για 
τα ίδια άτομα για τα οποία είχαν υπαχθεί σε πρόγραμμα 
επιχορήγησης ΝΘΕ ΑΜΕΑ, Απεξαρτημένων, Αποφυλακι¬ 
σμένων και Νεαρών Παραβατικών Ατόμων, κατά τα έτη 
1997, 1998 και 1999. 

Εξαιρούνται και δύνανται να υπαχθούν στα παραπάνω 
προγράμματα επιχειρήσεις για τα ίδια άτομα, για τα οποία 
επιχορηγήθηκαν κατά τα έτη 1997,1998 και 1999 εφ’όσον: 

- πρόκειται για ένταξη στο πρόγραμμα ΣΥΜΒΑΣΗΣ 
ΟΡΙΣΜΕΝΟΥ ΧΡΟΝΟΥ 

- πρόκειται για άτομα, τα οποία βρίσκονται στο όριο συ- 
νταξιοδότησης ή είναι πάνω από 45 ετών 

-πρόκειται για άτομα με ψυχιατρικά προβλήματα ή νοη- 
τική υστέρηση, κώφωση, παραπληγία, τετραπληγία κλπ 

ε) Η απόλυση ή η οικειοθελής αποχώρηση ατόμων που 
εντάσσονται στο πρόγραμμα αυτό (υποπρογράμματα 1, 
2, 3) δεν επιφέρει καμμία επίπτωση στην υλοποίηση και 
χρηματοδότηση των προγραμμάτων επιδότησης Νέων 
Θέσεων Εργασίας, τα οποία εφαρμόζονται απότηνΔ/νση 
Απασχόλησης του ΟΑΕΔ. 

11. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

11.1. Για να υπαχθεί στο πρόγραμμα μία επιχείρηση θα 
πρέπει να υποβάλλει στην αρμόδια Υπηρεσία του ΟΑΕΔ 
(Γρ. Εργασίας ΕΚΟή ΚΠΑή Γρ. Εργασίας ή Υ.Ν. ήΤ.Υ.)τα 
εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας και 
τον αριθμό των ατόμων που θα προσλάβει σύμφωνα με το 
πρόγραμμα. 

β.1.) Εάν πρόκειται για πρόσληψη ΑΜΕΑ, έντυπη υπεύ¬ 
θυνη δήλωση ότι: 

• το τρίμηνο που προηγείται από το μήνα της πρόσλη¬ 
ψης του Ατόμου με Ειδικές Ανάγκες, δεν απέλυσε άλλα 
Άτομα με Ειδικές Ανάγκες ή ότι αυτούς που απέλυσε τους 
αντικατέστησε (εφ’ όσον είχε την υποχρέωση). 

• κατά τον ενδιάμεσο χρόνο μεταξύ ημερομηνίας αίτη¬ 
σης υπαγωγής στο πρόγραμμα και ημερομηνίας έκδοσης 
της εγκριτικής απόφασης δεν θα απολύσει Άτομα με Ειδι¬ 
κές Ανάγκες. 

• έλαβε γνώση και αποδέχεται τους όρους του προ¬ 
γράμματος αυτού. 

β.2.) Εάν πρόκειται για Απεξαρτημένα, Αποφυλακισμένα 
/ Νεαρά παραβατικά άτομα, έντυπη υπεύθυνη δήλωση ότι: 

• έλαβε γνώση και αποδέχεται τους όρους του προ¬ 
γράμματος αυτού. 

11.2. Για να υπαχθεί στα προγράμματα ένα άτομο θα 
πρέπει να υποβάλλει στην αρμόδια υπηρεσία του ΟΑΕΔ 
(Γ.Ε. ΕΚΟ ή ΚΠΑή Γ.Ε. ή Τ.Υ. ή Υ.Ν.) τα παρακάτω δικαιο- 
λογητικά ανάλογα με την ειδική ομάδα πληθυσμού στην 
οποία ανήκει: 


α) Γ ια τα άτομα με ειδικές ανάγκες: 

-Απόφαση της Υγειονομικής Επιτροπήςτης Νομαρχίας 
ή του Ι.Κ.Α., με την οποία να πιστοποιείται ότι το άτομο 
έχει ποσοστό αναπηρίας 50% και άνω. 

β) Γ ια τα αποφυλακισμένα άτομα: 

- Αποφυλακιστήριο με ημερομηνία αποφυλάκισης το 
ανώτερο πέντε χρόνια από την ημερομηνία υποβολής της 
αίτησης. 

- Βεβαίωση / εισήγηση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
μπεί στο πρόγραμμα επιδότησης της απασχόλησης του 
ΟΑΕΔ. 

γ) Γ ια τα νεαρά παραβατικά άτομα (άτομα που τους 
έχουν επιβληθεί αναμορφωτικά μέτρα ή ποινικός σωφρο¬ 
νισμός): 

- Εισηγητική Έκθεση της Κοινωνικής Υπηρεσίας ή της 
Εταιρείας Προστασίας Ανηλίκων ή άλλου αρμόδιου φο¬ 
ρέα κοινωνικής παρέμβασης (Υπ. Υγείας Πρόνοιας, Εθνι¬ 
κός Οργανισμός Πρόνοιας, Δήμοι κλπ) ότι το άτομο προ- 
τείνεται να μπεί στο πρόγραμμα επιδότησης της απασχό¬ 
λησης του ΟΑΕΔ. 

δ) Γιατα απεξαρτημένα άτομα: 

- Αποδεικτικό απεξάρτησης του ατόμου από θεσμοθε¬ 
τημένο φορέα δημόσιου ή ιδιωτικού τομέα, με ημερομη¬ 
νία απεξάρτησης 7 χρόνια το ανώτερο, από την ημερομη¬ 
νία υποβολής της αίτησης. 

- Είναι επίσης δυνατή η υπαγωγή στα προγράμματα αυ¬ 
τά των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης προγράμματος απεξάρτησης, εφ’όσον υπάρχει 
γραπτή σύμφωνη γνώμη της θεραπευτικής κοινότητας. 
Στις περιπτώσεις αυτές, ο φορέας υποχρεούται να παρα¬ 
κολουθεί τα άτομα στον εργασιακό χώρο και να τους πα¬ 
ρέχει ψυχοκοινωνική στήριξη. 

2. Παρακολουθούν το σταθεροποιητικό πρόγραμμα 
Μεθαδόνης του ΟΚΑΝΑ. Στην περίπτωση αυτή τα άτομα 
θα επιλέγονται από την διεπιστημονική ομάδα του ΟΚΑ¬ 
ΝΑ, η οποία αναλαμβάνει την ευθύνη να προτείνει τα άτο¬ 
μα και να τα στηρίζει κατά τη προσαρμογή τους στον ερ¬ 
γασιακό χώρο. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

ε) Επισημαίνεται ότι τα αποφυλακισμένα άτομα, των 
οποίων ο λόγος φυλάκισης σχετίζεται με παράβαση του 
Νόμου περί ναρκωτικών (ως χρήστες) θα υπάγονται στο 
πρόγραμμα απεξαρτημένων ατόμων, εφ’ όσον προσκομί¬ 
σουν βεβαίωση απεξάρτησης, σύμφωνα με την παρ. 

11,2.δ. του παρόντος άρθρου. 

12. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Γ ια την καταβολή της επιχορήγησης η επιχείρηση θα 
υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

α) Κατάσταση χωριστή για κάθε πρόγραμμα που θα πε¬ 
ριλαμβάνει: 

• Το ονοματεπώνυμο των προσληφθέντων βάσει του 
προγράμματος. 

• Τη χρονολογία γέννησης, την ειδικότητα, τη χρονο¬ 
λογία πρόσληψης, το συνολικό αριθμό ημερών απασχό¬ 
λησης. 

• Το ποσό με το οποίο βαρύνεται ο ΟΑΕΔ σύμφωνα με 
το πρόγραμμα. 

• Το συνολικό ακαθάριστο ποσό που δικαιούται ο ερ¬ 
γαζόμενος, σύμφωνα με τις ισχύουσες Συλλογικές Συμ¬ 
βάσεις Εργασίας (Σ.Σ.Ε). 

• Στήλη υπεύθυνης δήλωσης, στην οποία να έχουν υπο¬ 
γράψει τα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

Σε περίπτωση που δεν υπάρχει η ως άνω υπογραφή των 
ατόμων γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ), θα 
λαμβάνεται ως αποδεικτικό στοιχείο απασχόλησής τους 
η μισθολογική κατάσταση θεωρημένη από το ΙΚΑ και 
υπεύθυνη δήλωση του Ν. 1599/86 του εργοδότη, ότι απα¬ 
σχόλησε τα άτομα αυτά. 

β) Φωτοτυπημένο αντίγραφο της αναγγελίας πρόσλη¬ 
ψης των εργαζομένων, μόνο για την πρώτη φορά υποβο¬ 
λής των δικαιολογητικών. 

γ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής, με βάση τις ισχύουσες διατά¬ 
ξεις. 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται εάν ο εργοδότης εί¬ 
ναι ενήμερος προς τις υποχρεώσεις του. 

δ) Βιβλιάριο αγοράς ενσήμων (επικυρωμένες φωτοτυ¬ 
πίες). 

ε) Επικυρωμένη φωτοτυπία αστυνομικής ταυτότητας 
των προσληφθέντων μισθωτών (μόνο για την πρώτη φο¬ 
ρά υποβολής δικαιολογητικών). 

στ) Αξιώσεις εργοδοτών για είπραξη της επιχορήγησης 
για άτομα που θα υπαχθούν στο πρόγραμμα ασκούνται, 
από την υποβολή της αίτησης για την είσπραξη της επι¬ 
χορήγησης και μέχρι τη λήξη του 36μηνου, ως εξής: 

-για τον πρώτο μήνα απασχόλησης, μέσα σε ένα (1) μή¬ 
να. 

- για τους επόμενους μήνες απασχόλησης εντός κάθε 
μήνα από την λήξη κάθε διμήνου απασχόλησης. 

- για την καταβολή της τελευταίας επιχορήγησης εντός 
ενός (1) μηνός από την λήξη του προγράμματος. 

13. ΑΞΙΩΣΕΙΣ ΕΡΓΟΔΟΤΩΝ - ΠΑΡΑΓΡΑΦΗ 

Αξιώσεις εργοδοτών για είσπραξη επιχορήγησης για 
άτομα που θα υπαχθούν στο πρόγραμμα αυτής της από¬ 
φασης, ασκούνται μέσα σε έξι (6) το αργότερο μήνες από 
το μήνα της πραγματικής απασχόλησης των ατόμων αυ¬ 
τών. 

Μετά την παρέλευση της προθεσμίας αυτής η αξίωση 
παραγράφεται. 

14. ΑΝΑΔΡΟΜΙΚΗ ΙΣΧΥΣ ΠΡΟΓΡΑΜΜΑΤΩΝ 

Στο πρόγραμμα είναι δυνατόν να υπαχθούν και να επι¬ 
χορηγηθούν επιχειρήσεις για άτομα που προσέλαβαν 
από 1/1/2000 και μέχρι 30 ημέρες από την κοινοποίηση 
της απόφασης αυτής στις αρμόδιες υπηρεσίες του 
Ο.Α.Ε.Δ. 

Στις περιπτώσεις αυτές και όταν πρόκειται για πρόσλη¬ 
ψη Α.Μ.Ε.Α., ως κρίσιμο τρίμηνο, θα εξετάζεται το τρίμη¬ 
νο που προηγείται του μήνα πρόσληψης του ατόμου. 


Β. ΠΡΟΓΡΑΜΜΑ ΕΠΙΔΟΤΗΣΗΣΗΣ ΝΕΩΝ ΕΛΕΥΘΕΡΩΝ 

ΕΠΑΓΓΕΛΜΑΤΙΩΝ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΑ ΚΑΙ ΑΠΟΦΥΛΑΚΙΣΜΕΝΑ ΑΤΟΜΑ 

1. Καταρτίζουμε πρόγραμμα επιχορήγησης 500 Νέων 
Ελεύθερων Επαγγελματιών, ηλικίας 18-65 ετών, οι οποί¬ 
ες κατανέμονται ως εξής: 

- Υποπρόγραμμα Β. 1 .Άτομα με Ειδικές Ανάγκες:διακό- 
σιες πενήντα (250). 

- Υποπρόγραμμα Β.2. Απεξαρτημένα Άτομα: εκατόν εί¬ 
κοσι (120). 

- Υποπρόγραμμα Β.3. Αποφυλακισμένα Άτομα: εκατόν 
τριάντα (130). 

2. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε Ελεύθερο Επαγ- 
γελματία που υπάγεται στο πρόγραμμα αυτό, καθορίζε¬ 
ται σε τριάντα έξι (36) μήνεςαπότηνημερομηνίαέκδοσης 
της σχετικής εγκριτικής απόφασης. 

3. ΠΟΣΟ ΕΠΙΧΟΡΗΓΗΣΗΣ 

Το ποσό της βασικής επιχορήγησης για τα άτομα που 
εντάσσονται στο πρόγραμμα αυτό και για όλα τα υπο¬ 
προγράμματα ορίζεται σε: 

- Δύο εκατομμύρια πεντακόσιες χιλιάδες (2.500.000) 
δρχ. για τον πρώτο χρόνο. 

- Ένα εκατομμύριο οκτακόσιες χιλιάδες (1.800.000) 
δρχ. για το δεύτερο χρόνο. 

-Ένα εκατομμύριο (1.000.000) δρχ. για τοντρίτο χρόνο. 

Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα προσαυξάνεται με: 

α) 500.000 δρχ, εάν ο ΝΕΕ είναι γυναίκα. 

β) 500.000 δρχ, εάν ο ΝΕΕ κατοικεί σε απομακρυσμένη 
ορεινή ή νησιωτική περιοχή. 

γ) 500.000 δρχ, εάν ο ΝΕΕ είναι άνω των 40 ετών. 

δ) 500.000 δρχ. εάν έχει ποσοστό αναπηρίας 60% και άνω. 

ε) 500.000 δρχ αν το άτομο είναι επιδοτούμενος άνερ¬ 
γος ηλικίας 18-65 ετών. 

Ο ΝΕΕ μπορεί να κάνει χρήση μέχρι δύο των παραπάνω 
περιπτώσεων προσαύξησης, άσχετα αν συντρέχουν πε¬ 
ρισσότερες των δύο προϋποθέσεων. 

Τα ποσά των προσαυξήσεων χορηγούνται τον πρώτο 
χρόνο της επιχορήγησης, κατανεμημένα στις τρεις ισό¬ 
ποσες δόσεις. 

Κατ’ εξαίρεση είναι δυνατόν η καταβολή των προσαυ¬ 
ξήσεων να χορηγείται μαζί με την προκαταβολή, εφ’ όσον 
αξιολογείται από τους αρμοδίους υπαλλήλους των Υπη- 
ρεσιώντου ΟΑΕΔ, ότι ο ΝΕΕ έχει απόλυτη ανάγκη του κε¬ 
φαλαίου αυτού για την αντιμετώπιση των οργανωτικών 
εξόδων της επιχείρησης. 

• Για το πρώτο δωδεκάμηνο, από το ποσό που δικαιού¬ 
ται να λάβει ο ΝΕΕ, προκαταβάλλεται το ποσό του ενός 
εκατομμυρίου πεντακοσίων χιλιάδων (1.500.000) δρχ., 
μετά την έκδοση της σχετικής εγκριτικής απόφασης της 
αρμοδίας υπηρεσίας. 

Το υπόλοιπο ποσό καταβάλλεται σε τρεις (3) ισόποσες 
τετραμηνιαίες δόσεις. Η πρώτη δόση του πρώτου δωδε¬ 
καμήνου υπολογίζεται από την ημερομηνία έκδοσης της 
εγκριτικής απόφασης υπαγωγής του ΝΕΕ στο πρόγραμ¬ 
μα. και θα καταβάλλεται μετά το πέρας τριών ημερολο¬ 
γιακών μηνών, από την ημερομηνία υπαγωγής. Οι άλλες 
δόσεις θα καταβάλλονται μετά το πέρας του κάθε τετρα- 
μήνου. 

• Για το δεύτερο δωδεκάμηνο το ποσό του ενός εκα¬ 
τομμυρίου οκτακόσιων χιλιάδων (1.800.000) δρχ. κατα¬ 
βάλλεται σε τρεις (3) ισόποσες τετραμηνιαίες δόσεις. 

Η πρώτη δόση του δεύτερου δωδεκάμηνου θα υπολο¬ 
γίζεται από την πρώτη μέρα του δεύτερου δωδεκάμηνου. 
Κάθε δόση θα καταβάλλεται μετά το πέρας του τετραμή- 
νου. 

• Για το τρίτο δωδεκάμηνο το ποσό του ενός εκατομ¬ 
μυρίου (1.000.000) δρχ. καταβάλλεται σε τρεις (3) ισόπο¬ 
σες τετραμηνιαίες δόσεις. 

Η πρώτη δόση του τρίτου δωδεκάμηνου θα υπολογίζε¬ 
ται από την πρώτη μέρα του τρίτου δωδεκάμηνου. Κάθε 
δόση θα καταβάλλεται μετά το πέρας τουτετραμήνου. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις υπαγωγής στο πρόγραμμα 
είναι: 

α) Ο Ν.Ε.Ε. να έχει την ελληνική υπηκοότητα ή την υπη¬ 
κοότητα κράτους - μέλους της Ε.Ε. ή να είναι Έλληνας 
ομογενής που να απασχολείται νόμιμα στην Ελλάδα ή να 
εμπίπτει στο άρθρο 11 του ΚΑΝ/ΕΟΚ/1612/68 και η επι¬ 
χείρηση να εδρεύει και να λειτουργεί στην Ελλάδα. 

β) Ο Ν.Ε.Ε. να είναι: 

1. Άτομο με ειδικές ανάγκες και να προσκομίσει: 

-Απόφαση της Υγειονομικής Επιτροπήςτης Νομαρχίας 

ή του Ι.Κ.Α., με την οποία να πιστοποιείται ότι το άτομο 
έχει ποσοστό αναπηρίας 50% και άνω. 

2. Αποφυλακισμένο άτομο και να προσκομίσει: 

- Αποφυλακιστήριο με ημερομηνία αποφυλάκισης το 
ανώτερο πέντε χρόνια από την ημερομηνία υποβολής της 
αίτησης. 

- Βεβαίωση / εισήγηση της Κοινωνικής Υπηρεσίας ή του 
Δ/ντή της φυλακής ή άλλης αρμόδιας υπηρεσίας του 
Υπουργείου Δικαιοσύνης, ότι το άτομο προτείνεται να 
ενταχθεί στο πρόγραμμα επιδότησης της απασχόλησης 
του ΟΑΕΔ 

3. Απεξαρτημένο άτομο και να προσκομίσει: 

- Αποδεικτικό απεξάρτησης από θεσμοθετημένο φο¬ 
ρέα δημόσιου ή ιδιωτικού τομέα, με ημερομηνία απεξάρ¬ 
τησης εφτά (7) χρόνια το ανώτερο από την ημερομηνία 
υποβολής της αίτησης. 

- Είναι επίσης δυνατή η υπαγωγή στα προγράμματα αυ¬ 
τά των ατόμων που: 

1. Βρίσκονται στο τελευταίο στάδιο της κοινωνικής επα¬ 
νένταξης προγράμματος απεξάρτησης, εφ’όσον υπάρχει 
γραπτή σύμφωνη γνώμη της θεραπευτικής κοινότητας. 
Στις περιπτώσεις αυτές, ο φορέας υποχρεούται να παρα¬ 
κολουθεί τα άτομα στον εργασιακό χώρο και να τους πα¬ 
ρέχει ψυχοκοινωνική στήριξη, σε συνεργασία με τις Υπη¬ 
ρεσίες του ΟΑΕΔ. 

2. Έχουν ολοκληρώσει το σταθεροποιητικό πρόγραμμα 
Μεθαδόνης του ΟΚΑΝΑ και έχουν παρακολουθήσει του¬ 
λάχιστον ένα (1) χρόνο το πρόγραμμα κοινωνικής επανέ¬ 
νταξης του εν λόγω Φορέα. Τα άτομα θα επιλέγονται και 
θα προτείνονται από την διεπιστημονική ομάδα του ΟΚΑ¬ 
ΝΑ. 

4. Επισημαίνεται ότι τα αποφυλακισμένα άτομα, των 
οποίων ο λόγος φυλάκισης σχετίζεται με παράβαση του 
Νόμου περί ναρκωτικών (ως χρήστες) θα υπάγονται στο 
πρόγραμμα απεξαρτημένων ατόμων, εφ’ όσον προσκομί¬ 
σουν βεβαίωση απεξάρτησης, σύμφωνα με την παρ. 
4.β.3. του παρόντος άρθρου. 


γ) Ο Ν.Ε.Ε. να μην έχει ενταχθεί και επιχορηγηθεί από το 
1996 και ένθεν από αντίστοιχο πρόγραμμα Νέων Ελεύθε¬ 
ρων Επαγγελματιών του ΟΑΕΔ και να μην είχε επιχείρηση 
μέσα στο τελευταίο δωδεκάμηνο από την έναρξη επιτη¬ 
δεύματος. 

δ) Η απασχόληση του ΝΕΕ πρέπει να είναι πλήρης και 
αποκλειστική και να παρευρίσκεται στην επιχείρηση κατά 
τους ελέγχους των αρμοδίων οργάνων του ΟΑΕΔ. 

Ειδικά για τους Ν ΕΕ των οποίων το αντικείμενο δραστη¬ 
ριότητας της επιχείρησης τους υποχρεώνει σε εξωτερική 
εργασία, οι έλεγχοι των αρμοδίων οργάνων θα γίνονται 
μετά από συνεννόηση με τον ΝΕΕ. 

ε) Το ατομικό εισόδημα των αγάμων να είναι μικρότερο 
των πέντε εκατομμυρίων (5.000.000) δρχ. και των εγγά¬ 
μων των οκτώ εκατομμυρίων (8.000.000) δρχ. αντίστοιχα. 

Για τους άγαμους που συντηρούνται από τους γονείς 
τους το οικογενειακό εισόδημα δεν πρέπει να υπερβαίνει 
το ποσό των εννέα εκατομμυρίων (9.000.000) δρχ. 

Το όριο του εισοδήματος αυτού πρέπει να προκύπτει 
από το εκκαθαριστικό σημείωμα της Δ.Ο.Υ. που έλαβαν οι 
ενδιαφερόμενοι κατά το έτος 1999 ή από θεωρημένη Υ.Δ. 
του Ν. 1599/86, αντίγραφο της οποίας πρέπει να έχει κα¬ 
τατεθεί στην Δ.Ο.Υ. 

στ) Η έναρξη επιτηδεύματος να έχει γίνει από την 
1/9/1999 και έπειτα. 

ζ) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι καιτην 20.12.2000. 

η) Ο ΝΕΕ επιδοτείται και σε περιπτώσεις που αναπτύσ¬ 
σει την επιχειρηματική του δραστηριότητα σε ειδικά δια¬ 
μορφωμένο χώρο της κατοικίας του. 

θ) Οι άρρενες 18-29 ετών να έχουν εκπληρώσει ή να 
έχουν νόμιμα απαλλαγεί από τις στρατιωτικές τους υπο¬ 
χρεώσεις και να διαθέτουν απολυτήριο ή νόμιμη απαλλα¬ 
γή από αυτές. Εξαιρούνται της παραγράφου αυτής οι έγ¬ 
γαμοι εφόσον η σύζυγος δεν εργάζεται. 

5. ΥΠΑΓΩΓΗ ΕΤΑΙΡΕΙΩΝ - 
ΣΥΝΕΤΑΙΡΙΣΜΩΝ - ΚΟΙΝΟΠΡΑΞΙΩΝ 

α) Σε περίπτωση που οι Νέοι Ελεύθεροι Επαγγελματίες 
δημιουργούν εταιρικές επιχειρήσεις με τη μορφή ΟΕ, ΕΕ, 
ΕΠΕ, Συνεταιρισμών ή Αστικών Εταιρειών μη κερδοσκο¬ 
πικού χαρακτήρα ή Κοινοπραξιών ή Κοινωνικών Επιχειρή¬ 
σεων, θα μπορούν να υπάγονται στο πρόγραμμα χωρίς 
αριθμητικό περιορισμό και εφ’ όσον: 

• Προσκομίσουν καταστατικό σύστασης της Εταιρείας 
ή Συνεταιρισμού ή Κοινοπραξίας κλπ. 

• Απασχολούνται με πλήρη και αποκλειστική απασχό¬ 
ληση στην επιχείρηση ή στην οποιαδήποτε μορφή εταιρι¬ 
κού σχήματος. 

β) Σε περίπτωση υποβολής αίτησης νέας ετερόρρυθ¬ 
μης εταιρείας (Ε.Ε) είναι δυνατή η επιχορήγηση μόνο για 
τους ομόρρυθμους εταίρους. 

γ) Επίσης μπορεί να υπάγεται και να επιχορηγείται από 
το πρόγραμμα της παρούσας Υπ. Απόφασης ΝΕΕ, όταν 
αυτός γίνεται εταίρος άλλης επιχείρησης, ανεξάρτητα αν 
η επιχείρηση είναι νεοϊδρυθείσα ή όχι. 

6. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 

Οι εγκριτικές αποφάσεις θα εκδίδονται: 

6.1. Για το Νομό Αττικής (πλην Τ.Υ. ΟΑΕΔ Μεγάρων, 
Ελευσίνας και Λαυρίου): 

α) από το Γ ραφείο Εργασίας Ειδικών Κοινωνικών Ομάδων 
Αθηνών, εφ’όσον πρόκειται για Άτομα με Ειδικές Ανάγκες. 

β) από τις κοινές δομές του ΟΑΕΔ, δηλαδή, τα κατά τό¬ 
πους Κέντρα Προώθησης της Απασχόλησης (ΚΠΑ) ή Γρ. 
Εργασίας ή Τ.Υ. εφ’όσον πρόκειται για Αποφυλακισμένα 
και Απεξαρτημένα Άτομα, εκτός εκείνων που εμπίπτουν 
γεωγραφικά στην αρμοδιότητα του Γραφείου Εργασίας 
Ειδικών Κοινωνικών Ομάδων Αθηνών και τα οποία θα εξυ¬ 
πηρετούνται από αυτό. 

6.2. Γ ια το Νομό Θεσσαλονίκης από το Γ ραφείο Εργα¬ 
σίας Ειδικών Κοινωνικών Ομάδων Θεσσαλονίκης για όλες 
τις ομάδες, εκτός των Αποφυλακισμένων, Νεαρών Παρα- 
βατικών και Απεξαρτημένων Ατόμων, που εμπίπτουν γεω¬ 
γραφικά στην αρμοδιότητα των Τ.Υ. Πύλης Αξιού και Νε¬ 
άπολης και τα οποία θα εξυπηρετούνται από αυτές. 

6.3. Γιατους Νομούς Αχαϊας, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας Ει¬ 
δικών Κοινωνικών Ομάδων. 

6.4. Για όλους τους υπόλοιπους νομούς της Επικράτει¬ 
ας οι αποφάσεις θα εκδίδονται από τις κατά τόπους αρ¬ 
μόδιες Υπηρεσίες (ΚΠΑ ή Γραφεία Εργασίας ή Υ.Ν. ή 
Τ.Υ.). 

Το διάστημα έκδοσης της εγκριτικής απόφασης ορίζε¬ 
ται στις είκοσι (20) ημέρες το ανώτερο από την ημερομη¬ 
νία υποβολής της σχετικής αίτησης. 

7. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 
α) Των Επιχειρήσεων με τυχερά, ψυχαγωγικά ή ηλε¬ 
κτρονικά παιχνίδια. 

β) Όλων των επιχειρήσεων που λειτουργούν αποκλει¬ 
στικά και μόνο βραδινές ώρες, 
γ) Των Ανωνύμων Εταιρειών (ΑΕ). 
δ) Των επιχειρήσεων που έχουν το ίδιο αντικείμενο 
δραστηριότητας με επιχείρηση που σταμάτησε τη λει¬ 
τουργία της κατά το τελευταίο δωδεκάμηνο και ανήκε σε 
συγγενείς α’βαθμού ή σύζυγο του /της ΝΕΕ. 

ε) Των επιχειρήσεων που έχουν σύνθετο αντικείμενο 
δραστηριότητας και το ένα εξ αυτών περιλαμβάνεται στις 
εξαιρέσεις του παρόντος άρθρου. 

8. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό Νέος Ελεύθερος 
Επαγγελματίας, πρέπει να υποβάλλει στην αρμόδια Υπη¬ 
ρεσία του Ο.Α.Ε.Δ., τα εξής δικαιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής τους ταυτότητας. 

β) Έντυπο ερωτηματολόγιο - δήλωση ότι ο/η ενδιαφε¬ 
ρόμενος /-η αποδέχεται τους όρους του προγράμματος. 

γ) Κάρτα ανεργίας ή υπεύθυνη δήλωση του Ν. 1599/86, 
στην οποία να φαίνεται ότι ήταν άνεργος πριν την έναρξη 
της δραστηριότητας της επιχείρησης. 

δ) Βεβαίωση έναρξης δραστηριότητας της επιχείρησης 
από την αρμόδια Δ.Ο.Υ. 

ε) Εκκαθαριστικό σημείωμα ή βεβαίωση της αρμόδιας 
Δ..Ο.Υ. για το εισόδημα του προηγούμενου οικονομικού 
έτους από την έναρξη επιτηδεύματος ή υπεύθυνη δήλω¬ 
ση ότι δεν είχε υποχρέωση υποβολής φορολογικής δή¬ 
λωσης, θεωρημένη από την αρμόδια Δ..Ο.Υ. 

στ) Οι ενδιαφερόμενοι άρρενες ηλικίας 18-29 ετών θα 
προσκομίζουν πιστοποιητικό στρατολογίας τύπου Α’ ή 
θεωρημένη φωτοτυπία της ανάλογης σελίδας του στρα¬ 
τιωτικού τους βιβλιαρίου. 


Με την προσκόμιση των παραπάνω δικαιολογητικών εκ- 
δίδεται η εγκριτική απόφαση χωρίς προηγούμενο επιτό¬ 
πιο έλεγχο. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

α) Γιατην είσπραξη της προκαταβολής, Ο ΝΕΕ υποβάλ¬ 
λει, εντός 30 εργασίμων ημερών από την κοινοποίηση της 
εγκριτικής απόφασης, αίτηση και βεβαίωση φορολογικής 
ενημερότητας στην αρμόδια υπηρεσία του Ο.Α.Ε.Δ., η 
οποία υποχρεούται στην έκδοση της σχετικής απόφασης 
εντός τριάντα (30) εργασίμων ημερών, χωρίς προηγού¬ 
μενο επιτόπιο έλεγχο της επιχείρησης. 

β) Για την είσπραξη των επιμέρους δόσεων ο ΝΕΕ θα 
υποβάλλει αίτηση και ανάλογα με την περίπτωση, Δελτίο 
Παροχής Υπηρεσιών θεωρημένο από την Εφορία ή Τιμο¬ 
λόγια Πώλησης ή Αγοράς ή οποιοδήποτε άλλο επίσημο 
στοιχείο (όπως επικυρωμένο φωτοαντίγραφο του Βιβλίου 
Εσόδων - Εξόδων) που αποδεικνύει την ομαλή λειτουργία 
της επιχείρησης. Η αρμόδια υπηρεσία του ΟΑΕΔ θα εκδί¬ 
δει τη σχετική απόφαση πληρωμής εντός τριάντα (30) ερ¬ 
γασίμων ημερών. 

Ειδικά για την είσπραξη της πρώτης δόσης: 

• Ο ΝΕΕ υποχρεούται να προσκομίσει παραστατικά 
στοιχεία λειτουργικών και οργανωτικών δαπανώντης επι¬ 
χείρησης (εξοπλισμός, αγορές πρώτων υλών, ενοίκια, 
ΔΕΗ, ΟΤΕ, κλπ), αντίστοιχα περίπου του ποσού της προ¬ 
καταβολής. 

• Ο αρμόδιος υπάλληλος του Ο.Α.Ε.Δ. συντάσσει έκθε¬ 
ση ελέγχου μετά από επιτόπια επίσκεψη στην έδρα της 
επιχείρησης, προκειμένου να διαπιστωθεί αν το ποσό της 
προκαταβολής έχει επενδυθεί στην οργάνωση της επιχεί¬ 
ρησης. 

Κατ’ εξαίρεση στην περίπτωση που ο ΝΕΕ δεν διαθέτει 
παραστατικά δαπανών περίπου ισόποσα με την προκατα¬ 
βολή δύναται να τα προσκομίσει κατά την είσπραξη της 
δεύτερης δόσης. 

γ) Γ ια οποιαδήποτε αλλαγή στη μορφή, τη λειτουργία, 
την επωνυμία, το αντικείμενο, τη διεύθυνση κλπ. της επι¬ 
χείρησης, ο Ελεύθερος Επαγγελματίας ή ο εκπρόσωπος 
της επιχείρησης υποχρεούται να ενημερώνει εγκαίρως 
και εγγράφως την αρμόδια υπηρεσία του ΟΑΕΔ, προκει¬ 
μένου να εξεταστεί αν συνεχίζουν να συντρέχουν οι όροι 
και οι προϋποθέσεις του προγράμματος. 

δ) Παραγραφή αξίωσης: Ο ΝΕΕ υποχρεούται εντός έξι 
(6) μηνών από την κοινοποίηση της απόφασης πληρωμής 
της τετραμηνιαίας δόσης να εισπράξει το αναλογούν πο¬ 
σό. Σε περίπτωση που ο ενδιαφερόμενος δεν προσέλθει 
εντός της παραπάνω προθεσμίας, η αξίωση είσπραξης 
παραγράφεται. 

10. ΔΙΑΚΟΠΗ ΕΠΙΧΟΡΗΓΗΣΗΣ 

Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους για την διαπίστωση της 
τήρησης των όρων και των προϋποθέσεων του προγράμ¬ 
ματος και να συντάσσει σχετικές εκθέσεις. 

Σε περίπτωση που διαπιστωθεί κάποια παράβαση εκ 
των ανωτέρω όρων ή γενικά των προϋποθέσεων της από¬ 
φασης αυτής, θα εφαρμόζονται οι διατάξεις των παρ. 7 
και 8 του άρθρου 29 του Ν. 1262/82, όπως συμπληρώθη¬ 
κε από τα άρθρα 6 και 7 του Ν. 1836/89 και η επιχορήγη¬ 
ση θα διακόπτεται. 

Ειδικότερα, ο κατά τόπον αρμόδιος Διευθυντής Γρα¬ 
φείου Εργασίας Ειδικών Κοινωνικών Ομάδων ή ΚΠΑ ή 
Γ ραφεία Εργασίας ή Υ.Ν. ή Τ.Υ. του Οργανισμού, στις πε¬ 
ριπτώσεις αυτές αποφαίνεται με αιτιολογημένη Απόφασή 
του για τη διακοπή της επιχορήγησης και την αναζήτηση 
του ήμισυ του ποσού της μέχρι τότε εισπραχθείσας επι¬ 
χορήγησης. 

Εφ’ όσον ο επαγγελματίας δεν επιστρέφει εμπρόθεσμα 
το ποσό που του ζητείται, συντάσσεται μετά από απόφα¬ 
ση του Δ.Σ. του Οργανισμού, Πράξη Βεβαίωσης Οφειλής 
και αποστέλλεται στην αρμόδια ΔΟΥ για βεβαίωση και εί¬ 
σπραξή του. 

Σε περίπτωση σοβαρής ασθένειας, φυλάκισης ή θανά¬ 
του, η διακοπή της επιχορήγησης θα ισχύει χωρίς άλλες 
επιπτώσεις για τον επαγγελματία από την ημερομηνία 
που εμφανίστηκε ο λόγος διακοπής. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣ ΔΙΕΥΘΕΤΗΣΗΣ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε πρόγραμμα επιχορήγησης για την εργο- 
νομική διευθέτηση του χώρου εργασίας, εκατό (100) Ατό¬ 
μων με Ειδικές Ανάγκες. 

Στο πρόγραμμα υπάγονται όσα ΑΜΕΑ έχουν ενταχθεί 
στο πρόγραμμα επιδότησης Νέων Θέσεων Εργασίας ή 
Νέων Ελεύθερων Επαγγελματιών της παρούσας υπουρ¬ 
γικής απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ θα συμμετέχει σε ποσοστό 90% επί του συνο¬ 
λικού κόστους της απαιτούμενης δαπάνης για κάθε μία 
από τις εργονομικές διευθετήσεις που κρίνονται απαραί¬ 
τητες και μέχρι του ποσού των 800.000 δρχ. για κάθε μία 
από αυτές. 

3. ΥΠΑΓΩΓΗ ΣΤΟ ΠΡΟΓΡΑΜΜΑ 

3.1. Γιατην υπαγωγή στο πρόγραμμα απαιτούνται: 

• Αίτηση του εργοδότη που προσέλαβε το ΑΜΕΑ ή του 
ΝΕΕΑΜΕΑ 

• Αντίγραφο της απόφασης υπαγωγής: 

- της επιχείρησης στο πρόγραμμα επιδότησης ΝΘΕ 
(και αντίγραφο πρόσληψης του ατόμου) ή 

-του ΑΜΕΑ στο πρόγραμμα επιχορήγησης Ν.Ε.Ε. 

• Έκθεση της αρμόδιας υπηρεσίας του ΟΑΕΔ για τη 
σκοπιμότητα υλοποίησης της εργονομικής διευθέτησης 
του χώρου εργασίας. 

3.2. Επισήμανση: Με την παρούσα απόφαση μπορούν 
να επιχορηγηθούν επιχειρήσεις ή Ν.Ε.Ε., οι οποίοι είχαν 
υπαχθεί στις προηγούμενες Υ.Α. υπ’ αριθμ. 33700/9-6- 
1999 και 33720/9-6-1999. 

Βάσει των παραπάνω, θα εκδίδεται απόφαση υπαγω¬ 
γής στο πρόγραμμα, η οποία θα κοινοποιείται στον εργο¬ 
δότη ή στο ΝΕΕ και στην αρμόδια για την πληρωμή υπη¬ 
ρεσία του ΟΑΕΔ. 

4. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ 

Για την καταβολή από τον ΟΑΕΔ του αναλογούντος πο¬ 
σού του κόστους της εργονομικής διευθέτησης, ο εργο¬ 
δότης ή ο ΝΕΕ ΑΜΕΑ θα υποβάλει αίτηση και θα προσκο¬ 
μίσει τα σχετικά με τη δαπάνη της εργονομικής διευθέτη¬ 
σης, τιμολόγια. 


Η αρμόδια για την καταβολή της επιχορήγησης Υπηρε¬ 
σία του Ο.Α.Ε.Δ. μετά τον έλεγχο των απαιτούμενων δι- 
καιολογητικών προβαίνει στην πληρωμή του ποσού που 
αντιστοιχεί στον ΟΑΕΔ (σε ποσοστό 90% επί του συνολι¬ 
κού ύψους της κάθε δαπάνης). 

ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ 

1. Παροχή Συνοδευτικών Υποστηρικτικών Υπηρεσιών. 

Κατά την διάρκεια της επιδότησης της απασχόλησης, 
τα άτομα που θα ενταχθούν στα προγράμματα ΝΘΕ και 
ΝΕΕ, θα λαμβάνουν μια σειρά από συνοδευτικές - υπο¬ 
στηρικτικές υπηρεσίες που στοχεύουν στο να διευκολύ¬ 
νουν την προσαρμογή τους στον εργασιακό χώρο και την 
ισότιμη ένταξη / επανένταξή τους στον ευρύτερο κοινωνι¬ 
κό χώρο. 

Οι υπηρεσίες αυτές παρέχονται από εξειδικευμένο 
προσωπικό του Οργανισμού και αφορούν: 

- Καταγραφή των ατόμων σε ειδικό μητρώο. 

-Λήψη ατομικού ιστορικού με συνεντεύξεις - κατάρτιση 
ατομικού φακέλου. 

- Παροχή ψυχοκοινωνικής στήριξης - ενθάρρυνσης - 
ενεργοποίησης και συμβουλευτικής στα άτομα. 

- Ευαισθητοποίηση και ενημέρωση εργοδοτών - επιχει¬ 
ρήσεων για τα ισχύοντα προγράμματα απασχόλησης του 
Οργανισμού και την πρόσληψη ατόμων που ανήκουν στις 
ευπαθείς κοινωνικά ομάδες. 

- Προώθηση των ειδικών προγραμμάτων απασχόλη¬ 
σης. 

- Συνεργασία με εργοδότες και απασχολούμενα άτομα 
και παροχή συμβουλευτικής, για την προσαρμογή των 
ατόμων στον εργασιακό χώρο, για την επίλυση τυχόν 
προβλημάτων που προκύπτουν, την ανάπτυξη σχέσεων 
αλληλοαποδοχής και την δημιουργία προοπτικών διατή¬ 
ρησης της θέσης εργασίας και μετά την λήξη του προ¬ 
γράμματος. 

- Στήριξη και συμβουλευτική στους Νέους Ελεύθερους 
Επαγγελματίες. 

- Συμβουλευτική και στήριξη των ατόμων για την αντι¬ 
μετώπιση άλλων προβλημάτων που συμβάλλουν στον 
κοινωνικό τους αποκλεισμό. 

- Συνεργασία και στήριξη των οικογενειών των χρη¬ 
στών, για την αντιμετώπιση άλλων οικογενειακών προ¬ 
βλημάτων αλλά και για την ενθάρρυνση-ανάπτυξη οικο¬ 
γενειακών υποστηρικτικών σχέσεων, της προσπάθειας 
των ατόμων να αυτονομηθούν κοινωνικά και οικονομικά. 

- Δημιουργία βάσης δεδομένων, ενημέρωσή της κατά 
την διάρκεια του προγράμματος - επεξεργασία δεδομέ¬ 
νων - μελέτη και αξιολόγηση των ευρημάτων. 

- Παρακολούθηση - αξιολόγηση της εξελικτικής πορεί¬ 
ας και της κοινωνικό οικονομικής αυτονόμησης των χρη¬ 
στών, καθώς και της πορείας των προγραμμάτων απα¬ 
σχόλησης. 

- Συνεργασία με όλους τους κοινωνικούς εταίρους και 
φορείς της περιφέρειας. 

- Βελτίωση των παρεχομένων υπηρεσιών στους χρή¬ 
στες των υπηρεσιών του ΟΑΕΔ (άτομα, εργοδότες, φο¬ 
ρείς κλπ). 

Η παροχή Συνοδευτικών Υποστηρικτικών Υπηρεσιών 
εγγυάται και προάγει μια δομική, συστηματική, πολυδιά¬ 
στατη και εξατομικευμένη προσέγγιση των ατόμων, η 
οποία: 

• Τα ενεργοποιεί και τα ενδυναμώνει για την ένταξη και 
την παραμονή τους στην αγορά εργασίας. 

• Εκτιμά και αντιμετωπίζει άλλους εξωγενείς παράγο¬ 
ντες που δρούν ανασταλτικά στην κοινωνικό - οικονομική 
ενσωμάτωσή τους. 

Η συνέργεια των δράσεων Απασχόληση - Παροχή ΣΥΥ, 
αποτελεί μια συνεκτική δέσμη μέτρων, η οποία διασφαλί¬ 
ζει την επιτυχή ένταξη / επανένταξη των ατόμων στην πα¬ 
ραγωγική διαδικασία και σε άλλες κοινωνικές δραστηριό¬ 
τητες και οδηγεί στην έξοδό τους από τον φαύλο κύκλο 
φτώχεια - ανεργία - κοινωνική διαφοροποίηση - απομόνω¬ 
ση. 

2. ΕΠΙΛΥΣΗ ΔΙΑΦΟΡΩΝ 

α) Οποιαδήποτε διαφορά προκύψει μεταξύ των επιχει- 
ρήσεωνήτων ΝΕΕ και του Γ ραφείου Εργασίας ΕΚΟ, ΚΠΑ, 
Γρ. Εργασίας, ΥΝ, ΤΥτου ΟΑΕΔ, θα επιλύεται με απόφα¬ 
ση του Περ/κού Δ/ντή, μετά από εισήγηση του Προϊστα¬ 
μένου του Γραφείου Εργασίας ΕΚΟ, ΚΠΑ, Γρ. Εργασίας, 
ΥΝ, ΤΥ και εφ’ όσον η σχετική ένσταση, ασκηθεί εντός εί¬ 
κοσι (20) ημερολογιακών ημερών από την κοινοποίηση 
της απόφασης της αρμόδιας υπηρεσίας. 

β) Ένσταση κατά κατά της απόφασης του Περ/κού 
Δ/ντή, θα εξετάζεται από το Δ.Σ. του Οργανισμού, μετά 
από σχετική εισήγηση της Υπηρεσίας Ειδικών Κοινωνικών 
Ομάδων, μόνο στις εξαιρετικές περιπτώσεις που προσκο¬ 
μίζονται νεώτερα ικανοποιητικά στοιχεία και εφ’ όσον 
υποβληθεί εντός είκοσι (20) ημερολογιακών ημερών από 
την κοινοποίησή της απόφασης του Περ/κού Δ/ντή. 

Τα οριζόμενα στην παράγραφο αυτή τροποποιούνται 
αναλόγως, σύμφωνα με τα ορισθέντα στην Απόφαση του 
Υπ. Εργασίας για τις αρμοδιότητες των Περιφερειακών 
Διοικητικών Επιτροπών του ΟΑΕΔ (άρθρο 11 του Ν. 
2224/94). 

3. ΛΗΞΗ ΙΣΧΥΟΣ 

Η απόφαση αυτή έχει ως ημερομηνία έναρξης την ημε¬ 
ρομηνία δημοσίευσής της στο ΦΕΚ και λήγει στις 
31/12/2000, εκτός εάν ο αριθμός των προβλεπόμενων θέ¬ 
σεων πληρωθεί νωρίτερα ή προκηρυχθεί στο μεταξύ το 
αντίστοιχο πρόγραμμα. 

Σε περίπτωση πλήρωσης των προβλεπομένων θέσεων 
πριν από τις παραπάνω ημερομηνίες, το ΔΣ του ΟΑΕΔ 
μπορεί να καθορίσει άλλη ημερομηνία λήξης του προ¬ 
γράμματος, ή αντιθέτως σε περίπτωση μη πλήρωσης των 
θέσεων μπορεί να καθορίσει μεταγενέστερη ημερομηνία 
λήξης του, χωρίς να απαιτείται τροποποίηση της παρού¬ 
σας. 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών διατάξεων. 

-Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες διατάξεις. 

- Την πρόληψη ή την διαπίστωση τυχόν παραβάσεων 
και την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

β) Οι ελεγχόμενες επιχειρήσεις υποχρεούνται: 


- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

γ) Για την ομαλή πορεία του προγράμματος με σκοπό 
την επίτευξη των στόχωντου, ώστε να μην υπάρχουν απο¬ 
κλίσεις, θα παρακολουθούνται: 

- οι εγκριθείσες θέσεις. 

- η κάλυψη των θέσεων. 

- η καταβολή επιχορηγήσεων κλπ. 

Γ ια τις ανωτέρω ενέργειες θα συντάσσονται σχετικές 
εκθέσεις. 


5. ΔΙΑΔΙΚΑΣΙΑ ΕΛΕΓΧΩΝ 

α) Ο έλεγχος των προγραμμάτων απασχόλησης των 
επιχειρήσεων διενεργείται από δύο (2) υπαλλήλους - ελε¬ 
γκτές και υλοποιείται σε τρεις βαθμίδες. 

• Πρωτοβάθμιος που διενεργείται από υπαλλήλους 
των Γ ραφείων ΕΚΟ ή ΚΠΑ ή Γ.Ε. ή Υ.Ν ή Τ.Υ του ΟΑΕΔ με¬ 
τά από εντολή του Προϊσταμένου τους. 

• Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοίκη- 
σηςτου ΟΑΕΔ και από υπαλλήλουςπου ορίζει ο Διοικητής 
του ΟΑΕΔ με σχετική απόφασή του. 

Οι έλεγχοι και των τριών βαθμιδών πραγματοποιούνται 
από δύο ελεγκτές. 

β) Σκοπός του ελέγχου είναι η εξακρίβωση της ορθής ή 
μη υλοποίησης των προγραμμάτων. 

γ) Κατά τον έλεγχο για την διαπίστωση της υλοποίησης 
των προγραμμάτων θα συντάσσεται έκθεση. 

δ) Έλεγχο επί των ανωτέρω προγραμμάτων μπορούν 
επίσης να διενεργούν εντεταλμένα όργανα του Υπουρ¬ 
γείου Εργασίας και Κοινωνικών Ασφαλίσεων. 


6. ΚΑΛΥΨΗ ΔΑΠΑΝΗΣ 


• Από τις διατάξεις της παρούσας απόφασης υπολογί¬ 
ζεται ότι για τα προγράμματα Ν.Θ.Ε. και ΝΈΈ. για 
Α.Μ.Ε.Α., θα προκληθεί δαπάνη ύψους 9.580.000.000 
δρχ., για τον κωδικό 639β, η οποία ανά πρόγραμμα ανα¬ 
λύεται ως εξής: 


Α.1. Για το Πρόγραμμα Ν.Θ.Ε. Ατόμων με Ειδικές Ανά¬ 
γκες: 


Υπολογίζεται δαπάνη ύψους 8.230.000.000 δρχ., η 
οποία αναλύεται ανά έτος ως εξής: 

• για το έτος 2000: 1.300.000.000 δρχ. 

• για το έτος 2001: 2.500.000.000 δρχ. 

• για το έτος 2002: 2.600.000.000 δρχ. 

• για το έτος 2003: 1.830.000.000 δρχ. 


Β.1. Για το Πρόγραμμα ΝΈΈ. Ατόμων με Ειδικές Ανά¬ 
γκες: 


Υπολογίζεται δαπάνη ύψους 1.270.000.000 δρχ., η 
οποία αναλύεται ανά έτος ως εξής: 

• για το έτος 2000: 420.000.000 δρχ. 

• για το έτος 2001: 500.000.000 δρχ. 

• για το έτος 2002: 300.000.000 δρχ. 

• για το έτος 2003: 50.000.000 δρχ. 


Γ. Πρόγραμμα Εργονομικής Διευθέτησης 
Υπολογίζεται δαπάνη ύψους 80.000.000 δρχ., η οποία 
αναλύεται ανά έτος ως εξής: 

• για το έτος 2000: 30.000.000 δρχ 

• για το έτος 2001: 50.000.000 δρχ 

• Από τις διατάξεις της παρούσας απόφασης υπολογί¬ 
ζεται ότι για τα Προγράμματα Ν.Θ.Ε. και Ν.Ε.Ε. για Απε- 
ξαρτημένα Άτομα θα προκληθεί δαπάνη, ύψους 
1.950.000.000 δρχ., για τον κωδικό 639β6, η οποία ανα¬ 
λύεται ανά πρόγραμμα ως εξής: 

Α.2. Γιατο Πρόγραμμα Ν.Θ.Ε. Απεξαρτημένων Ατόμων: 

Υπολογίζεται δαπάνη ύψους 1.350.000.000 δρχ., η 
οποία αναλύεται ανά έτος ως εξής: 

• για το έτος 2000: 80.000.000 δρχ. 

• για το έτος 2001: 450.000.000 δρχ. 

• για το έτος 2002: 480.000.000 δρχ. 

• για το έτος 2003: 340.000.000 δρχ. 

Β.2. Γ ιατο Πρόγραμμα Ν.Ε.Ε. Απεξαρτημένων Ατόμων: 

Υπολογίζεται δαπάνη ύψους 600.000.000 δρχ., η οποία 
αναλύεται ανά έτος ως εξής: 

• για το έτος 2000: 30.000.000 δρχ. 

• για το έτος 2001: 250.000.000 δρχ. 

• για το έτος 2002: 200.000.000 δρχ. 

• για το έτος 2003: 120.000.000 δρχ. 

• Από τις διατάξεις της παρούσας απόφασης υπολογί¬ 
ζεται ότι για τα Προγράμματα Ν.Θ.Ε. και Ν.Ε.Ε. για Απο¬ 
φυλακισμένα /Νεαρά Παραβατικά Άτομα θα προκληθεί 
δαπάνη ύψους 1.505.000.000 δρχ., για τον κωδικό 639β2, 
ως εξής: 

Α.3. Για το Πρόγραμμα Ν.Θ.Ε. Αποφυλακισμένων /Νεα¬ 
ρών Παραβατικών Ατόμων: 

Υπολογίζεται δαπάνη ύψους 830.000.000 δρχ., η οποία 
αναλύεται ανά έτος ως εξής: 

• για το έτος 2000: 100.000.000 δρχ. 

• για το έτος 2001: 270.000.000 δρχ. 

• για το έτος 2002: 290.000.000 δρχ. 

• για το έτος 2003: 170.000.000 δρχ. 

Β.3. Για το Πρόγραμμα Ν.Ε.Ε. Αποφυλακισμένων: 

Υπολογίζεται δαπάνη ύψους 675.000.000 δρχ., η οποία 
αναλύεται ανά έτος ως εξής: 

• για το έτος 2000: 100.000.000 δρχ. 

• για το έτος 2001: 295.000.000 δρχ. 

• για το έτος 2002: 215.000.000 δρχ. 

• για το έτος 2003: 65.000.000 δρχ. 

Για τις ανωτέρω δαπάνες έχει εγγράφει πίστωση στον 
υπό έγκριση προϋπολογισμό του ΟΑΕΔ, έτους 2000, ως 
εξής: 

• ύψους 1.800.000.000 δρχ., μετά στοιχεία του κωδι¬ 
κού 639β. Γ ια το οικονομικό έτος 2000 εγκρίθηκε από τον 
κρατικό προϋπολογισμό επιχορήγηση ύψους 
1.400.000.000 δρχ. 

• ύψους 110.000.000 δρχ. με τα στοιχεία του κωδικού 
639β6 

• ύψους 200.000.000 δρχ. με τα στοιχεία του κωδικού 
639β2 

Οι δαπάνες των κωδικών 639β6 και 639β2 βαρύνουν τον 
προϋπολογισμό του ΟΑΕΔ. 

Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκτούτου δεν εμπίπτει στην παρ. 3 του άρ¬ 
θρου 22του Ν. 2362/1995 (περίΔημοσίου Λογιστικού). 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 23 Μαρτίου 2000 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Αριθ. 1877 (2) 

Προσαρμογή της συστατικής πράξης του Ν.Π. «Κ.Π.Σ. 
Δεσκάτης» Ν. Γρεβενών (Β.Δ. 252/3.4.69 ΦΕΚ75/Α769 
στις διατάξεις του Δ.Κ.Κ. (Π.Δ/τος 410/95). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 και 203 του Δ.Κ.Κ. 
(Π.Δ/τος 410/95). 

2. Τις διατάξεις του άρθρου 9 παρ. 6, 7 και 8 του Ν. 
2503/97. 

3. Την αριθ. 214/1999 απόφαση του Δ.Σ. Δεσκάτης , με 
την οποία αποφασίστηκε η μεταβίβαση του Κρατικού Παι¬ 
δικού Σταθμού στο Δήμο Δεσκάτης. 

4. Την αριθ. Γ2β/4425/11.11.1999 απόφαση του Υφυ¬ 
πουργού Υγείας και Πρόνοιας, με την οποία μεταβιβά¬ 
στηκε ο Κρατικός Παιδικός Σταθμός Δεσκάτης στο Δήμο 
Δεσκάτης και η οποία δημοσιεύθηκε στο αριθ. 2066/1999 
ΦΕΚτ.Β’ και τη διόρθωση σφάλματος της ανωτέρω από¬ 
φασης που δημοσιεύθηκε στο ΦΕΚ 26/2000 τ.Β'. 

5. Την αριθ. 20/2000 απόφαση του Δ.Σ. Δεσκάτης, με 
την οποία αποφασίστηκε η προσαρμογή της συστατικής 
πράξηςτου Ν.Π. «Κρατικός Παιδικός Σταθμός Δεσκάτης» 
στις δ/ξεις του Δ.Κ.Κ. (Π.Δ/τος 410/95). 

6. Την αριθ. 460/1.9.97 απόφαση του Γενικού Γραμμα¬ 
τέα Περιφέρειας Δυτικής Μακεδονίας «περί εκχωρήσεως 
αρμοδιοτήτων», αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Δεσκάτης, που μεταβιβάσθηκε στο 
Δήμο Δεσκάτης με την αριθ. Γ2β/4425/11.11.1999 Από¬ 
φαση του Υφυπουργού Υγείας και Πρόνοιας που δημοσι¬ 
εύθηκε στο αριθ. 2066/1999 ΦΕΚ τ.Β', στις διατάξεις του 
Δ.Κ.Κ. (Π.Δ/τος 410/95), ως εξής: 

1.0 προαναφερόμενος Παιδικός Σταθμός αποτελεί Νο¬ 
μικό Πρόσωπο του Δήμου Δεσκάτης με την επωνυμία «Α’ 
Παιδικός Σταθμός Δήμου Δεσκάτης». 

2. Σκοπός του Νομικού Προσώπου, είναι η φύλαξη, η 
προστασία, η διατροφή των νηπίων, τα οποία δεν μπο¬ 
ρούν να έχουν στο οικογενειακό τους περιβάλλον την 
απαραίτητη φροντίδα, λόγω απασχόλησης των εργαζο¬ 
μένων γονέων τους, καθώς επίσης και η εξασφάλιση 
όρων ευχάριστης και άνετης διαβίωσης και σωστής παι¬ 
δαγώγησης. 

3. Πόροι και έσοδα του Νομικού Προσώπου θα είναι: 

α. Η ετήσια υποχρεωτική επιχορήγηση από την Περιφέ¬ 
ρεια Δυτικής Μακεδονίας για την κάλυψη των αναγκών 
λειτουργίας, τη συντήρηση των εγκαταστάσεων και για τη 
μισθοδοσία του προσωπικού του Κ.Π.Σ., που θα μετατα- 
γεί σε αυτό. 

β. Κάθε είδους εισφορές, δωρεές, κληρονομιές και κλη¬ 
ροδοσίες. 

γ. Η ετήσια επιχορήγηση του Δήμου Δεσκάτης. 

4. Περιουσία του Νομικού προσώπου είναι η υφιστάμε¬ 
νη κινητή και ακίνητη περιουσία αποτελούμενη από οικό¬ 
πεδο έκτασης 1.240 (χιλίων διακοσίων σαράντα) τ.μ. και 
το επ’αυτού κτίσμα 320 (τριακοσίων είκοσι) τ.μ. και κάθε 
χώρος ή κτίριο που θα παραχωρηθεί ή θα μεταβιβασθεί σ’ 
αυτό. 

5. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

6. Τα θέματα σχετικά με τη Διοίκηση και Διαχείριση του 

Νομικού Προσώπου, ρυθμίζονται από τον Κανονισμό Λει¬ 
τουργίας του, ο οποίος θα καταρτισθεί σύμφωνα με την 
αριθ. Π2β/2827/17.7.1997 απόφαση των Υπουργών 
Εσωτ. Δημ. Διοίκησης και Αποκ/σης και Υγείας και Πρό¬ 
νοιας (ΦΕΚ637/Β/1997). 

7. Από τις διατάξεις αυτές προκαλείται δαπάνη σε βά¬ 
ρος του προϋπολογισμού του Δήμου Δεσκάτης, το ύψος 
της οποίας δε μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γ ρεβενά, 21 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 
-♦- 

Αριθ. 2089 (3) 

Προσαρμογή της συστατικής πράξης του Ν.Π. «Κ.Π.Σ. 
Καρπερού» Δήμου Χασίων (Π.Δ. 559/1982 ΦΕΚ 
98/Α782 στις διατάξεις του Δ.Κ.Κ. (Π.Δ/τος 410/95). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 και 203 του Δ.Κ.Κ. 
(Π.Δ/τος 410/95). 

2. Τις διατάξεις του άρθρου 9 παρ. 6, 7 και 8 του Ν. 
2503/97. 

3. Την αριθ. 128/1999 απόφαση του Δ.Σ. Χασίων, με την 
οποία αποφασίστηκε η μεταβίβαση του Κρατικού Παιδι¬ 
κού Σταθμού στο Δήμο Χασίων. 

4. Την αριθ. Γ2β/4472/13.12.1999 κοινή απόφαση των 
Υπουργών Εσωτερικών Δημ. Δ/σης και Αποκέντρωσης και 
Υγείας και Πρόνοιας, με την οποία μεταβιβάστηκε ο Κρα¬ 
τικός Παιδικός Σταθμός Καρπερού στο Δήμο Χασίων και 
η οποία δημοσιεύθηκε στο αριθ. 2279/1999 ΦΕΚτ.Β'. 

5. Την αριθ. 15/2000 απόφαση του Δ.Σ. Χασίων, με την 
οποία αποφασίστηκε η προσαρμογή της συστατικής πρά¬ 
ξης του Ν.Π. «Κρατικός Παιδικός Σταθμός Καρπερού» 
στις δ/ξεις του Δ.Κ. Κ. (Π .Δ/τος 410/95). 

6. Την αριθ. 460/1.9.97 απόφαση του Γενικού Γραμμα¬ 
τέα Περιφέρειας Δυτικής Μακεδονίας «περί εκχωρήσεως 
αρμοδιοτήτων», αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Καρπερού, που μεταβιβάσθηκε στο 
Δήμο Χασίων με την αριθ. Γ2β/4472/13.12.1999 Κοινή 
Απόφαση των Υπουργών Εσωτερικών Δημ. Δ/σης και 


Αποκέντρωσης και Υγείας και Πρόνοιας που δημοσιεύθη¬ 
κε στο αριθ. 2279/1999 ΦΕΚτ.Β’, στις διατάξειςτου Δ.Κ.Κ. 
(Π.Δ/τος 410/95), ως εξής: 

1.0 προαναφερόμενος Παιδικός Σταθμός αποτελεί Νο¬ 
μικό Πρόσωπο του Δήμου Χασίων με την επωνυμία «Παι¬ 
δικός Σταθμός Δήμου Χασίων». 

2. Σκοπός του Νομικού Προσώπου, είναι η ημερήσια 
διατροφή, διαπαιδαγώγηση και ψυχαγωγία νηπίων, τα 
οποία δεν μπορούν να έχουν στο οικογενειακό τους περι¬ 
βάλλον την απαραίτητη φροντίδα, λόγω απασχόλησης 
των εργαζομένων γονέωντους, ή λόγω άλλων κοινωνικών 
αιτιών, όπως θα καθορίζεται από το Διοικ. Συμβούλιο του 
Νομ. Προσώπου και από τον Κανονισμό Λειτουργίας του. 

3. Έδρα του Νομικού Προσώπου είναι η έδρα του Δή¬ 
μου (Καρπερό). 

4. Πόροι και έσοδα του Νομικού Προσώπου θα είναι: 

α. Η ετήσια υποχρεωτική επιχορήγηση σε (4) τέσσερις 
δόσεις από την Περιφέρεια Δυτ. Μακεδονίας (σύμφωνα 
με την προγραμματική σύμβαση χρηματοδότησης). 

β. Κάθε είδους εισφορές, δωρεές, κληρονομιές και κλη¬ 
ροδοσίες. 

γ. Πρόσοδοι που θα προέρχονται από την περιουσία 
του. 

δ. Η ετήσια επιχορήγηση του Δήμου Χασίων. 

5. Περιουσία του Νομικού προσώπου είναι η υφιστάμε¬ 
νη κινητή και ακίνητη περιουσία αποτελούμενη από οικό¬ 
πεδο εντός του οικισμού Καρπερού έκτασης 1000 τ.μ. και 
το κτίσμα που υπάρχει μέσα σ’αυτό εμβαδού 100 τ.μ. 

6. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ. Σ. και 
όταν αυτός απουσιάζει ή κωλύεται από τον αντιπρόεδρο. 

7. Τα θέματα σχετικά με τη Διοίκηση και Διαχείριση του 
Νομικού Προσώπου, ρυθμίζονται από τον Κανονισμό Λει¬ 
τουργίας του, ο οποίος θα καταρτισθεί σύμφωνα με την 
αριθ. Π2β/2827/17.7.1997 απόφαση των Υπουργών 
Εσωτ.Δημ.Διοίκησης και Αποκ/σης και Υγείας και Πρόνοι¬ 
ας (ΦΕΚ 637/Β71997). 

8. Από τις διατάξεις αυτές προκαλείται δαπάνη σε βά- 
ροςτου προϋπολογισμού του Δήμου Χασίων, το ύψος της 
οποίας δε μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Γ ρεβενά, 21 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θΐ.^ 
β-ΓΠ3ίΙ: \Λ/θβΓΤ133ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ -Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































